**Μορφές Μεροληψίας και Κριτική Σκέψη στη Διαπολιτισμική Επικοινωνία: [Συμπληρώστε Εδώ τη Μορφή Μεροληψίας που Παρουσιάζετε]**

Όνομα Επώνυμο 1 (Α.Μ.: ΣΧΨ9999999)

Όνομα Επώνυμο 2 (Α.Μ.: ΣΧΨ9999999)

ΠΜΣ «Σχολική Ψυχολογία» (Κατεύθυνση: Σχολική Ψυχολογία)

Τμήμα Ψυχολογίας, Εθνικό και Καποδιστριακό Πανεπιστήμιο Αθηνών

ΣΧΨ101-1803: Διαπολιτισμική Κοινωνική Ψυχολογία στη Σχολική Κοινότητα

Καθηγητής Βασίλης Παυλόπουλος

ΧΧ Νοεμβρίου 2023

**Μορφές Μεροληψίας και Κριτική Σκέψη στη Διαπολιτισμική Επικοινωνία: [Συμπληρώστε Εδώ τη Μορφή Μεροληψίας που Παρουσιάζετε]**

Το αρχείο αυτό περιλαμβάνει το θέμα της δεύτερης δραστηριότητας του μαθήματος ΣΧΨ101-1803: Διαπολιτισμική Κοινωνική Ψυχολογία στη Σχολική Κοινότητα, με διδάσκοντα τον Καθηγητή Βασίλη Παυλόπουλο, για το ακαδημαϊκό έτος 2023-2024. Συγχρόνως, ενσωματώνει τις ρυθμίσεις μορφοποίησης με βάση την πιο πρόσφατη έκδοση του Εγχειριδίου Δημοσιεύσεων του APA (American Psychological Association, 2020). Επομένως, μπορείτε να το αξιοποιήσετε για να συντάξετε απευθείας εδώ την απάντησή σας διατηρώντας αυτούσιες τις βασικές ρυθμίσεις μορφοποίησης και, βεβαίως, αλλάζοντας το κείμενο.

**Θέμα**

Στη δραστηριότητα αυτή θα μελετήσετε τις αντιληπτικές παγίδες που λειτουργούν ως μορφές μεροληψίας στη διαπολιτισμική επικοινωνία και θα επεξεργαστείτε αντίδοτα με βάση τις αρχές της κριτικής σκέψης και της μετασκέψης. Ειδικότερα, θα εργαστείτε κατά ζεύγη και θα εμβαθύνετε σε μία συγκεκριμένη μορφή μεροληψίας, για την οποία καλείστε: (α) να παρουσιάσετε με ποιους μηχανισμούς λειτουργεί και ποιες συνθήκες ευνοούν την ενεργοποίησή της, και (β) με ποιους τρόπους μπορούμε να την αποφεύγουμε. Είναι σημαντικό να επικεντρώσετε την απάντησή σας στο σχολείο, ιδανικά χρησιμοποιώντας πραγματικά ή υποθετικά παραδείγματα για να αναδείξετε πιθανές εφαρμογές στο σχολικό πλαίσιο.

**Προδιαγραφές**

Η δραστηριότητα είναι υποχρεωτική. Η επεξεργασία της απάντησης θα γίνει συνεργατικά (κατά ζεύγη). Οι βασικές προδιαγραφές έχουν ως εξής:

**Υλικό Μελέτης και Κατανομή Έργου.** Θα βασίσετε τη μελέτη σας στο [κεφ. 2](https://eclass.uoa.gr/modules/document/file.php/PSYCH138/%CE%92%CE%B9%CE%B2%CE%BB%CE%B9%CE%BF%CE%B3%CF%81%CE%B1%CF%86%CE%AF%CE%B1/%CE%95%CE%BE%CE%B5%CF%84%CE%B1%CF%83%CF%84%CE%AD%CE%B1%20%CF%8D%CE%BB%CE%B7/Shiraev%2C%20Levy%20%282018%29%20Cross-Cultural%20Psychology%20%28ch.%201%2C%202%29.pdf) του τόμου των E. Shiraev και D. Levy (2018), *Διαπολιτισμική Ψυχολογία: Κριτική Σκέψη και Εφαρμογές*, εκδ. Πεδίο, το οποίο είναι διαθέσιμο στην ιστοσελίδα του μαθήματος (φάκελος: Βιβλιογραφία). Η κατανομή των τύπων μεροληψίας ανά ζεύγος έχει ως εξής:

|  |  |
| --- | --- |
| * Η αξιολογική μεροληψία της γλώσσας * Το φαινόμενο Barnum | * Βασιλική Αναστασοπουλου * Βασιλεία Χρονοπούλου |
| * Διχότομες και συνεχείς μεταβλητές | * Αθηνά Βλήτα * Ψαράκη Μαγδαληνή |
| * Το παράδοξο της ομοιότητας-ιδιοτυπίας | * Δανάη Κοντοθαναση * Διονυσία Γεωργέλου |
| * Η μεροληψία της αφομοίωσης | * Ξανθίππη Γραμματίκα * Ευφροσύνη Άννα Ρουμελιώτη |
| * Η μεροληψία της αντιπροσωπευτικότητας | * Ειρήνη Πουλάκη * Μαρία Ελένη Χατζηκωνσταντινίδου |
| * Η μεροληψία της μνημονικής διαθεσιμότητας | * Ηλιάνα Καψοπούλου * Χαρίκλεια Πλιάκου |
| * Το θεμελιώδες σφάλμα απόδοσης | * Κυριακή Κουτουλογενη * Μεριέμ Μποζ |
| * Η αυτοεκπληρούμενη προφητεία * Το φαινόμενο της εμμονικής πεποίθησης | * Παναγιώτα Σπηλιώτη * Αντρέας Μαραμαθάς |
| * Η συνάφεια δεν είναι απόδειξη αιτιότητας * Αμφίδρομη και πολλαπλή αιτιότητα | * Δέσποινα Φουρνιώτη * Αγγελική  Συνοδινού |
| * Φυσιοκρατική πλάνη | * Δήμητρα Φεφλέ * Αριανά Χρυσοβαλάντου |

**Έκταση και περιεχόμενο.** Η γραπτή απάντηση πρέπει να έχει έκταση έως 800 λέξεις ή τρεις σελίδες, με βάση τις τρέχουσες ρυθμίσεις μορφοποίησης. Για τα ζεύγη που αναλαμβάνουν δύο μορφές μεροληψίας, η έκταση μπορεί να αυξηθεί κατά 50%.

Όπου χρησιμοποιείτε υλικό από πηγές τρίτων, η απάντησή σας πρέπει να υποστηρίζεται από βιβλιογραφικές παραπομπές. Εκτός από τις αναφορές εντός του κειμένου, θα πρέπει να συντάξετε βιβλιογραφικό κατάλογο κατά APA. Ο βιβλιογραφικός κατάλογος δεν προσμετράται στην έκταση της εργασίας (δηλ. είναι επιπλέον των 800 λέξεων ή τριών σελίδων).

**Μορφοποίηση.** Η μορφή του γραπτού κειμένου της δραστηριότητας πρέπει να ακολουθεί τις συμβάσεις του Εγχειριδίου Δημοσιεύσεων του APA (American Psychological Association, 2020).

**Παρουσίαση.** Οι απαντήσεις της δραστηριότητας θα παρουσιαστούν προφορικά ως [αστραπιαίες ομιλίες (lightning talks)](https://en.wikipedia.org/wiki/Lightning_talk). Κάθε ζεύγος θα έχει στη διάθεσή του 5-7 λεπτά για να παρουσιάσει συνοπτικά μεν, συνεκτικά και ολοκληρωμένα δε, τη μορφή μεροληψίας πάνω στην οποία εργάστηκε. Τα δύο μέρη του ζεύγους μπορούν να συνεννοηθούν αν θα παρουσιάσει η μία/ο ένας από τους δύο ή και οι δύο διαδοχικά.

Σημαντικές Ημερομηνίες και Υποβολή

Η προφορική παρουσίαση των δραστηριοτήτων θα γίνει στη διάρκεια της πέμπτης συνάντησης του μαθήματος (Δευτέρα 6 Νοεμβρίου 2023). Το γραπτό κείμενο των δραστηριοτήτων πρέπει να αποσταλεί στον διδάσκοντα ως επισυναπτόμενο έγγραφο, μορφής .doc ή .docx ή .odt μέσω email στη διεύθυνση [vpavlop@psych.uoa.gr](mailto:vpavlop@psych.uoa.gr) μέχρι τις 12/11/2023.

Για τυχόν απορίες, μπορείτε να επικοινωνείτε με τον διδάσκοντα στην παραπάνω διεύθυνση email ή στην ώρα γραφείου (Τρίτη 12-2 π.μ., κυψέλη 504, τηλ. 2107277721).

Καλή δουλειά!

**Βιβλιογραφία**

American Psychological Association. (2020). *Publication manual of the American Psychological Association* (7th ed.). American Psychological Association. <https://doi.org/10.1037/0000165-000>